Diari Oficial de la Generalitat Valenciana


Sumari del DOGV 7973, del 06-02-2017 (2017/642)

Convocatòria del concurs de mèrits per a la selecció de responsable de comptabilitat. Convocatòria 89/2016.
-----------------------------------------------------------------------------------------------------------

### Dades del document

Número de DOGV
:   7973

Data del DOGV
:   06-02-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/642


Data del document
:   28-12-2016

Organisme emissor
:   Fundació d'Investigació de l'Hospital Clínic Universitari de València

Tipus de document
:   Anunci

Descriptors 

:   * concurs administratiu

Convocatòria del concurs de mèrits per a la selecció de responsable de comptabilitat. Convocatòria 89/2016. [2017/642]  
Seguint la Resolució de 14 d'abril de 2016, del conseller d'Hisenda i Model Econòmic, per la qual s'aproven les instruccions sobre mesures de control i publicitat activa en el sector públic instrumental de la Generalitat, publicada en el DOCV de 25 d'abril de 2016, la Fundació INCLIVA convoca un concurs de mèrits per a la selecció i contractació de personal de caràcter fix.  
Plaça oferida: responsable de comptabilitat.  
Condicions de contractació: contracte laboral indefinit a temps complet. L'horari serà flexible en funció de les necessitats del servei. Aquesta contractació queda supeditada a la concessió de l'autorització administrativa. Salari anual de 22.952 ?.  
Requisits imprescindibles:  
1. Llicenciatura en Ciències Econòmiques, Empresarials, ADE o equivalent, d'acord amb els plans d'estudi vigents.  
2. Tenir la nacionalitat espanyola, tenir la nacionalitat d'un país membre o acreditar almenys el permís de treball.  
Mèrits (de 0 a 10 punts):  
1. Experiència prèvia com a comptable en entitats del sector públic instrumental (0,06 punts per mes, fins un màxim de 3 punts).  
2. Experiència en el maneig informàtic de FUNDANET en el mòdul comptable i d'ajudes (0,05 punts per mes, fins un màxim de 4 punts).  
  
3. Coneixements acreditats d'anglés (A1= 0,17 punts, A2=0,34 punts, B1= 0,5 punts, B2= 0,67 punts, C1= 0,84 punts i C2= 1 punt).  
  
4. Valoració de l'entrevista (0-2 punts).  
Preferiblement candidatures amb certificat de discapacitat acreditat.  
  
Funcions a desenvolupar:  
Gestió comptable: assentaments, liquidació d'impostos, etc. i inventari de l'immobilitzat material.  
Sistema selectiu:  
El sistema selectiu constarà de les fases següents:  
a) Fase de valoració de mèrits i compliment dels requisits establits en la convocatòria. Només es consideraran les candidatures que hagen superat els requisits imprescindibles.  
b) Fase de valoració d'aptituds i entrevista.  
Després de la primera fase de valoració de mèrits, es publicarà la relació de candidatures amb la valoració dels seus mèrits, i s'obrirà un termini de tres dies hàbils per a presentar-hi al·legacions en la mateixa forma i lloc que la sol·licitud d'ocupació.  
Les candidatures preseleccionades concorreran a la segona fase de valoració d'aptituds i entrevista. I després d'aquesta fase, es publicarà la resolució definitiva.  
Tribunal:  
- Director econòmic/financer de la Fundació Investigació HCUV: Vicente de Juan.  
- Subdirectora econòmica de la Fundació Investigació HCUV: Consuelo López.  
- Subdirectora científica de la Fundació Investigació HCUV: Marta Peiró.  
- Responsable de Recursos Humans: Ruth Cano.  
Documentació a presentar:  
· Formulari de sol·licitud d'ocupació, que està disponible en la pàgina web de l'INCLIVA http://www.incliva.es/empleo  
· Carta de presentació.  
· Currículum.  
· Manifestació escrita i firmada dels requisits de la convocatòria que compleix el candidat/a d'acord amb el model de l'INCLIVA disponible en la pàgina web http://www.incliva.es/empleo  
· Altra informació rellevant (referències, títols, etc.).  
La presentació de la documentació no podrà fer-se telemàticament. Haurà de presentar-se en la Secretaria de la Fundació, ubicada a l'avinguda de Menéndez Pelayo, 4 acc., 46547 València, en horari de 8.30 a 14.30, o enviar-se per correu certificat.  
Tots els actes de notificació que s'inicien com a conseqüència d'aquest concurs, es faran en la pàgina web de l'INCLIVA   
http://www.incliva.es/empleo  
Les dades de caràcter personal seran tractades d'acord amb les previsions de la Llei orgànica 15/1999, de 13 de desembre, de protecció de dades de caràcter personal, i del Reial Decret 1720/2007, de 21 de desembre, pel qual s'aprova el Reglament de desenvolupament de la llei esmentada. Els drets d'accés, de rectificació, de cancel·lació i d'oposició podran exercir-se, per mitjà d'un escrit, dirigit a la Unitat de Recursos Humans de la Fundació, d'acord amb el que s'ha establit en la Llei orgànica 15/1999, de 13 de desembre, de protecció de dades.  
Els concursants que no hagen obtingut plaça, després de la sol·licitud prèvia a la Unitat de Recursos Humans, podran retirar la documentació presentada al concurs en el termini d'un mes des que resulte ferma la resolució del concurs. A partir del dit termini, la Fundació disposarà de la dita documentació i procedirà a destruir-la.  
  
València, 28 de desembre de 2016.- El director general: Rafael Carmena Rodríguez.